«Põllu peale oleks tunduvalt odavam tehast ehitada,» märkis Tartu õlletehase juhatuse esimees Tarmo Noop. «Aga et 1998. aastal olid siin juba kõik kommunikatsioonid välja arendatud, jäime Tähtvere ja Supilinna vahele paigale.» Tarmo Noop tunnistas, et kui viie aasta eest oleks osatud õigesti ette näha tootmise nii kiiret ja ulatuslikku laienemisvajadust, oleks ilmselt olnud õige otsus tõesti kuhugi põllu  peale uus tehas püsti panna. «Aga eks siinsel asukohal on oma väärtus,» tõi Noop esile paikajäämise plussi. «Kindlasti on õlletehase torn üks Tartu sümbolitest.»